钦定古今图书集成/明伦汇编/氏族典/第324卷 > 《廖用贤尚友录》 > 应云𬸚
## 钦定古今图书集成/明伦汇编/氏族典/第324卷 > 《廖用贤尚友录》 > 应云𬸚

按《万姓统谱》云：“𬸚字瑞伯，象山人，振肃子。资禀卓越，
学识该博。嘉靖辛卯领乡荐，登辛丑进士第，知临川，
搜剔吏弊，清理钱粮，为时成式。疏千金、文昌二陂以
兴水利，翻刻《王荆公文集》，升车驾司主事，寻转职方
司员外，武库司郎中。本兵凡有谋议，悉赖其赞画。方
欲柄用，未几卒于官。”